En almindelig, stille tirsdag formiddag tog en meget uheldig drejning for en 73-årig mand fra Hjallerup. Da han klokken 10.30 ville kigge til sit fyr på Bjørnbækvej lidt vest for Hjallerup, gik noget frygtelig galt, da fyret nærmest eksploderede i hovedet på manden. Det fortæller vagtchef ved Nordjyllands Politi, Jesper Sørensen. - Manden er blevet alvorligt forbrændt, og vi sendte både ambulance, brandvæsen og en helikopter til adressen. Manden og hans pårørende er blevet fløjet til Rigshospitalets brandsårsafdeling, siger Jesper Sørensen til TV2 Nord. Manden var alene i fyrrummet, da eksplosionen skete, og derfor kom ingen andre til skade ved branden. Umiddelbart har huset ikke taget meget skade ved ulykken, fortæller vagtchefen, der klokken 13.35 ikke havde nogen ny status på den 73-årige mands tilstand.

Opsummering:
En 73-årig mand fra Hjallerup er tirsdag blevet til fløjet til Rigshospitalet for at blive behandlet for alvorlige forbrændinger.